बोले- शरीफ और जरदारी के बीच विवाद का वजह नहीं बनना चाहता; अशरफ हो सकते हैं नए अध्यक्ष
पाकिस्तान क्रिकेट कंट्रोल बोर्ड के अध्यक्ष नजम सेठी चुनाव नहीं लड़ेंगे। उन्होंने मंगलवार को सोशल मीडिया पर पोस्ट करते हुए कहा कि वे पाकिस्तान पीपुल्स पार्टी के अध्यख आसिफ जरदारी और प्रधानमंत्री शहबाज शरीफ के बीच विवाद की वजह नहीं बनना चाहते हैं। सेठी को
नजम सेठी इस बार पाकिस्तान क्रिकेट बोर्ड (PCB) के अध्यक्ष पद का चुनाव नहीं लड़ेंगे। उन्होंने मंगलवार को सोशल मीडिया पर पोस्ट करते हुए कहा कि वे पाकिस्तान पीपुल्स पार्टी के अध्यक्ष आसिफ अली जरदारी और प्रधानमंत्री शहबाज शरीफ के बीच विवाद की वजह नहीं बनना चाहते हैं।
सेठी को पिछले साल रमीज राजा की जगह पर PCB का अध्यक्ष नियुक्त किया गया था। उनका कार्यकाल 21 जून को समाप्त हो रहा है।
सेठी ने सोशल मीडिया पर पोस्ट में अपनी उम्मीदवारी को वापस लेते हुए लिखा - सभी को सलाम! मैं आसिफ जरदारी और शहबाज शरीफ के बीच विवाद का कारण नहीं बनना चाहता। इस तरह की अस्थिरता और अनिश्चितता PCB के लिए अच्छी नहीं है। इन परिस्थितियों में मैं PCB अध्यक्ष पद का उम्मीदवार नहीं हूं। सभी हितधारकों को शुभकामनाएं।
जका अशरफ हो सकते हैं PCB के नए अध्यक्ष
नजम सेठी के अध्यक्ष पद से अपनी उम्मीदवारी वापस लेने के बाद जका अशरफ PCB के नए अध्यक्ष हो सकते हैं। शहबाज शरीफ सरकार में मंत्री रहे एहसान उर रहमान मजारी के अनुसार, जका अशरफ PCB का अध्यक्ष पद संभाल सकते हैं।
उनके अनुसार, सेठी को बतौर PCB के संरक्षक के तौर पर अध्यक्ष नियुक्त किया गया था। ताकि फिर से 2014 के संविधान को बहाल कर सके और PCB का चुनाव करा सकें। चूंकि उनका कार्यकाल पहले ही 4 हफ्ते बढ़ाया जा चुका है। अब उनका कार्यकाल नहीं बढ़ाया जाएगा।
